2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

7 класс

Хуравсем

Пĕтĕмпе – 55 балл

1. Хăшĕ хĕрарăмсен капăрлăхĕ шутланмасть: алка, тевет, шÿлкеме, çурхат. Вăл мĕн пулать?. Тĕрĕс хурав: çурхат. Савăт-сапа. *Йăнăш тупнăшăн – 3 балл, ăнлантарнăшăн – 2 балл. Пурĕ – 5 балл.*

2. Йăнăш тупăр та тÿрлетĕр, мĕншĕн çапла çырмаллине ăнлантарăр: кăвакарчăнсем, чечексем, çÿçсем, пÿрнесем. *Хурав: çÿç. Нумайлă хисеп формине палăртма –сем аффикс хушмаççĕ. Йăнăш тупнăшăн – 2 балл, тÿрлетнĕшĕн – 1 балл, ăнлантарнăшăн – 2 балл. Пурĕ – 5 балл.*

3. Эсир алфавита лайăх пĕлетĕр-и? Кунта мĕнле тупмалли юмах пытаннă? Тупсăмне тупăр.

*Тĕрĕс тунăшăн – 3 балл, тупсăмне тупнăшăн – 2 балл. Пурĕ – 5 балл. Хурав: Пурте ăна юратаççĕ, куçран пăхма вăтанаççĕ. (Хĕвел).*

4. 1) Атте каласа пĕтерчĕ те сĕтел хушшинчен тухрĕ. 2)Пурте апатлантăмăр, унтан çывăрма выртрăмăр*. Глаголтан пулнă сăмахсене тупăр.Тĕрĕс тупнăшăн – 5 балл. Хурав: кала, пĕтер, тух, çывăр, вырт.*

5. 4-мĕш ĕçре пĕр йышши членсене тупăр, çыхăну мелне кăтартăр. *Тĕрĕс тупнăшăн – 3 балл, çыхăну мелне кăтартнăшăн – 2 балл. Пурĕ – 5 балл. Хурав: каласа пĕтерчĕ те тухрĕ; апатлантăмăр, унтан çывăрма выртрăмăр.*

6. Мĕн вăл ремарка? *Ремарка тесе пьеса тексчĕ çумне автор тунă ăнлантарусене калаççĕ, вĕсене скобкăра çыраççĕ. Тулли те тĕрĕс хуравшăн 5 балл.*

7. Виçĕ йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл. Хурав: терцина, терцет.*

8. *Петĕр Хусанкай, «Эпир пулнă, пур, пулатпăр». – 5 балл.*

9. «Амаçури анне» калава кам çырнă? Калаври тĕп геройпа автор хушшинче мĕнле пĕрпеклĕх пур? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл. Хурав: Юрий Скворцов. Автор çинчен пĕлнине кăтартакан фактсемпе тĕрĕс усă курнине шута илмелле.*

10. Чăвашсен паллă композиторĕ, çыравçи Федор Павлович Павлов «Хитре» хайлавра хитрелĕхе мĕнре курать? Хăвăр мĕнле шутлатăр? *Тулли хуравшăн 10 балл илме пулать. Хурав: хитре вăрман – çĕмĕрт çурăлнă чух, пахча – чечексем шăтнă чух, уй - симĕс курăк шăтнă чух, тĕнче – хĕвел çутатсан, урам- ача-пăча вылясан; хитре çын – çÿллĕ, сарлака кĕлеткеллĕ, вăйлă, çутă сăнлă, уçă саслă тата ытти те.*